На основу члана 56. Статута Града Ниша („Службени лист Града Ниша“, број 88/2008, 143/2016 и 18/2019), члана 72. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист Града Ниша“, број 125/2008),

Градско Веће Града Ниша, на седници од 22.11.2019. године, доноси

**Р Е Ш Е Њ Е**

I Утврђује се Предлог одлуке о изменама и допунама Одлуке о оснивању Апотеке Ниш.

II Предлог одлуке о изменама и допунама Одлуке о оснивању Апотеке Ниш доставља се председнику Скупштине Града ради увршћивања у дневни ред седнице Скупштине Града.

III За представника предлагача по овом предлогу на седници Скупштине Града Ниша одређује се Ђурица Спасић, секретар Секретаријата за примарну здравствену заштиту Градске управе Града Ниша.

Број: 1147-14/2019-03

У Нишу, 22.11.2019. године

**ГРАДСКО ВЕЋЕ ГРАДА НИША**

 **Председник**

 **Дарко Булатовић**